Matemaatikavõistlus "Känguru" toimub igal õppeaastal kevadeti ning sellele võistlusele saavad õpilased registreeruda oma koolide kaudu. Võistlusest võivad osa võtta 3.-10. klasside õpilased, kes võistlevad neljas vanuserühmas. Igal aastal võtab "Känguru" võistlusest osa üle 10000 õpilase Eestimaa koolidest.     Informaatikaviktoriin "Kobras" toimub Miksikese ja TÜ Teaduskooli koostöös novembris koolides üle Eesti. Võistlus toimub Miksikese keskkonnas 6.-12.klasside õpilastele kolmes vanuserühmas.